ET
3.7.2023
Euroopa Liidu Teataja
C 235/51
2. mail 2023 esitatud hagi – Zaklady Farmaceutyczne Polpharma versus komisjon (Kohtuasi T-228/23) (2023/C 235/65) Kohtumenetluse keel: inglise Pooled Hageja: Zaklady Farmaceutyczne Polpharma S.A. (Starogard Gdański, Poola) (esindajad: advokaadid K. Roox, T. De Meese, J. Stuyck, M. Van Nieuwenborgh ja N. Dumont) Kostja: Euroopa Komisjon
Nõuded Hageja palub Üldkohtul: — tunnistada tühistamishagi vastuvõetavaks ja põhjendatuks; — tühistada komisjoni otsus, mis sisaldus tema 17. märtsi 2023. aasta kirjas (ref.
SANTE.DDG1.
B.5/AL/mmc (2023) 2915860), ning kõik hilisemad otsused asjaomast otsust põlistavas ja/või asendavas osas, seal hulgas kõik regulatiivsed järelmeetmed hagejat puudutavas osas; — mõista kohtukulud välja komisjonilt.
Väited ja peamised argumendid Hagi põhjenduseks esitab hageja kolm väidet. 1.
Esimene väide, et puudus pädevus ja komisjoni 17. märtsi 2023. aasta otsusega (edaspidi „vaidlustatud otsus“) kuritarvitati võimu, et muuta ja/või tühistada hagejale antud müügiluba. 2.
Teine väide, et rikuti olulist menetlusnormi, kuna vaidlustatud otsusel puudub õiguslik alus ja see rikkus hageja õigust olla ära kuulatud vastavalt Euroopa Liidu põhiõiguste harta artiklile 41. 3.
Kolmas väide, et rikuti aluslepinguid või neid rakendavaid muid õigusnorme: — vaidlustatud otsus kohaldab õigusnorme vääralt, kuna komisjon tegi vea seoses Euroopa Kohtu 16. märtsi 2023. aasta inter partes kohtuotsuse komisjon jt vs. Pharmaceutical Works Polpharma (C-438/21 P – C-440/21 P, EU:C:2023:213) ulatusega, ning jätab tähelepanuta inimravimite komitee aruande; — vaidlustatud otsus rikub kaitseõigusi ja õigust õiglasele kohtumenetlusele Euroopa liidu põhiõiguste harta artikli 47 alusel; — vaidlustatud otsus rikub õiguskindluse põhimõtet; — vaidlustatud otsus rikub hageja õiguspärast ootust, seal hulgas arvukaid kohustusi avaliku sektori asutuste, tootjate, tarnijate, traspordifirmade ja haiglate ees seoses geneerilise ravimi dimetüülfumaraadi hankega, ja patsientide ees; — vaidlustatud otsus rikub õigust omandile, mis on kehtestatud Euroopa Liidu põhiõiguste harta artiklis 17.